Lleoliad Polisi a Thystiolaeth ar gyfer Hyfforddi Doethurol

|  |  |
| --- | --- |
| **Prosiect** | |
| **Teitl:** Olrhain pysgod yn Afon Wysg: Gwella ein dealltwriaeth o leisiaid eog er mwyn cyfeirio camau rheoli | |
| **Disgrifiad (uchafswm o 250 o eiriau):** Click or tap here to enter text.  ***Y prosiect***  Gwyddom fod lefelau stociau eogiaid ar eu hisaf erioed yn Afon Wysg. Yn Afon Wysg, drwy fonitro rydym yn gwybod llawer am yr eogiaid ifanc yn yr afonydd a niferoedd yr eogiaid llawn dwf sy'n dychwelyd. Fodd bynnag, ychydig a wyddom am y gleisiaid (eogiaid ifanc sy’n ymfudo i'r môr). Er mai cyfyngedig yw'r gallu sydd gennym ni (CNC) i ddylanwadu ar y cyfnod bywyd yn y môr, rydym ni, ynghyd â phartneriaid, yn gweithio i wella amodau ar gyfer y cyfnodau bywyd yn yr afon.  Rydym wedi datblygu prosiect i gael gwell dealltwriaeth o leisiaid yn Afon Wysg sy'n golygu dal 100 gleisiad y flwyddyn wrth iddynt ddechrau mudo allan o'r afon (dros gyfnod o 3-4 blynedd). Rydym yn tagio'r gleisiaid eog hyn yn acwstig (drwy fewnblaniad llawfeddygol) ac yn eu holrhain drwy tua 45 o dderbynyddion acwstig wrth iddynt symud i lawr yr afon i'r môr.  **Amcanion y prosiect hwn yw canfod:**   * cyfradd y colledion yn yr afon * sut mae llif yn effeithio ar ymfudiad * a oes rhwystrau sy’n arafu ymfudiad * ble a pham mae pysgod yn cael eu colli * a oes ysglyfaethwyr sy’n lladd y pysgod a beth ydynt   Mae'r prosiect hefyd yn ceisio **nodi atebion posib i ddiogelu'r gleisiaid** wrth iddynt symud drwy'r afon gan gynnwys tynnu rhwystrau neu hwyluso llwybr y pysgod os canfyddir mannau cyfyng.  ***Eich cyfraniad chi***  Byddai gennych chi rôl hanfodol yn y prosiect hwn drwy ddefnyddio trylwyredd gwyddonol i ddadansoddi'r data a gasglwyd yn ystod y ddwy flynedd ddiwethaf mewn perthynas â thri phrif faes: **faint o leisiaid sy'n marw, ble maent yn marw a pham**. Bydd hyn yn helpu i gyfeirio penderfyniadau rheoli a gwella ein dealltwriaeth o'r cyfnod bywyd hwn. | |
| **Manylion** | |
| **Sgiliau sydd eu hangen:** | Sgiliau da o ran dadansoddi data a dadansoddi ystadegau  Sgiliau cyfathrebu gwyddonol cryf (ysgrifennu adroddiadau technegol a chrynodebau lleyg, cyflwyniadau llafar).  Sgiliau meddwl yn feirniadol  Y gallu i weithio yn ôl terfynau amser |
| **Allbynnau disgwyliedig:** | Adroddiad crynhoi |
| **Sefydliad sy’n lletya:** | Cyfoeth Naturiol Cymru |
| **Hyd a fformat (llawnamser/rhan-amser):** | 3 mis, fformat hyblyg |
| **Cyfleoedd datblygu** | Mae'r lleoliad yn gyfle i weld sut mae Cyfoeth Naturiol Cymru yn gweithredu a deall y broses o wneud penderfyniadau sy'n seiliedig ar dystiolaeth yng nghyd-destun amgylchedd Cymru. Bydd deiliad y swydd yn gweithio mewn tîm diddorol ac amrywiol, a bydd ei gyfraniadau at fynd i'r afael â'r argyfyngau natur a hinsawdd yn cael eu gwerthfawrogi'n fawr.  Bydd disgwyl i ddeiliad y swydd weithio'n annibynnol o fewn paramedrau a chanllawiau a ddarperir gan Cyfoeth Naturiol Cymru. Gan weithio'n agos gydag ystod eang o gydweithwyr, bydd yr ymgeisydd llwyddiannus yn meithrin perthnasoedd gwaith gwerthfawr, yn ehangu ei wybodaeth am y sector hwn, ac yn gwella ei sgiliau trosglwyddadwy presennol.  Bydd y myfyriwr yn ymuno â thîm sy'n rheoli ystod amrywiol o raglenni ac yn darparu cymorth technegol a chynghori yn ein cyfarwyddiaeth Gweithredol a’n cyfarwyddiaeth Tystiolaeth, Polisi a Thrwyddedu.  Mae hwn yn gyfle gwych i ddeall sut y defnyddir ymchwil a thystiolaeth i lywio penderfyniadau. Gyda chymorth ei oruchwyliwr yn CNC, bydd disgwyl i'r myfyriwr gymryd cyfrifoldeb am reoli a chyflawni ymrwymiadau gwaith yn ystod cyfnod y lleoliad. |
| **Lleoliad ac amgylchedd gwaith:** | Hyblyg o fewn rheswm |
| **Dyddiad dechrau:** | Hyblyg, cyn gynted â phosib sydd orau. |
| **Meini prawf ymgeisio** | Dim ond gan fyfyrwyr cofrestredig sydd o fewn ei gyfnod a ariennir y gall Cyfoeth Naturiol Cymru (CNC) dderbyn ceisiadau i'r rhaglen leoliadau ar gyfer myfyrwyr PhD.  Rhaid i bob ymgeisydd geisio cymeradwyaeth ei oruchwylydd academaidd cyn gwneud cais. |
| **Cyllid** | |
| Bydd y lleoliad yn cael ei ariannu gan CNC a bydd yn cyfateb i gyflog PhD presennol yr UKRI. Nod y broses dalu yw ategu strwythurau talu prifysgolion ar gyfer myfyrwyr PhD, h.y. mae CNC yn talu'r brifysgol a throsglwyddir yr arian i gyfrif y myfyriwr. Er mwyn osgoi oedi o ran derbyn taliadau, yr opsiwn gorau yw i beidio oedi tâl PhD y myfyriwr yn ystod y lleoliad a'i fod, yn hytrach, yn parhau a bod CNC yn ad-dalu'r brifysgol am yr amser nad yw'r myfyriwr yn gwneud gwaith ymchwil. Noder: nid ydym yn talu myfyrwyr yn uniongyrchol. | |
| **Cyswllt – ar gyfer ymholiadau** | |
| **Enw:** | Paul Greest |
| **E-bost:** | Paul.greest@cyfoethnaturiolcymru.gov.uk |
| **Ffôn:** | 07468742376 |
| **Proses ymgeisio** | Cyflwynwch y ffurflen cyfle cyfartal, eich CV a llythyr eglurhaol byr, yn esbonio pam eich bod yn addas ar gyfer y lleoliad hwn i Lleoliadau@cyfoethnaturiolcymru.gov.uk.  NODER: Rhaid i bob ymgeisydd gadarnhau ei fod wedi cael caniatâd i adael ei astudiaethau am y tro gan ei oruchwyliwr academaidd  Os oes gennych nam neu gyflwr iechyd, neu os ydych yn defnyddio Iaith Arwyddion Prydain ac angen trafod addasiadau rhesymol ar gyfer unrhyw ran o'r rhaglen leoliad, neu os hoffech drafod sut y byddwn yn eich cefnogi er mwyn i chi lwyddo, cysylltwch â lleoliadau@cyfoethnaturiolcymru.gov.uk cyn gynted â phosib i drafod eich gofynion ac unrhyw gwestiynau sydd gennych. |